Hækkun áskriftargjalds hjá tónlistarveitunni Spotify skilar um 350 milljóna króna aukinni veltu til rétthafa tónlistar, miðað við áskriftarfjölda hér á landi, að sögn framkvæmdastjóra Félags íslenskra hljómplötuútgefenda.
Gjaldskrá tónlistarveitunnar Spotify, sem er sú stærsta sinnar tegundar, hækkar í næsta mánuði
Hækkunin nemur almennt um 10%, en upp í 27% í dýrustu áskriftinni. Ódýrasta áskriftin fer úr tæplega 1600 krónum í rúmlega 1700 á mánuði og sú dýrasta úr rúmlega 2300 krónum í tæplega 3000. En að sögn Eiðs Arnarssonar framkvæmdastjóri Félags íslenskra hljómplötuútgefanda hefur verðskráin haldist nánast óbreytt.
Sagði Eiður Arnarsson í Morgunútvarpi Rásar 2. Hann segir það útbreiddan misskilning að rétthafar tónlistarinnar fái mjög lítinn hluta teknanna í sinn hlut.